Euroopa Kohtu (kümnes koda) 11. aprilli 2013. aasta määrus – Asa vs. Siseturu Ühtlustamise Amet
(kohtuasi C‑354/12 P)
Apellatsioonkaebus – Kodukorra artikkel 181 – Ühenduse kaubamärk – Määruse (EÜ) nr 207/2009 artikli 8 lõike 1 punkt b – Suhteline keeldumispõhjus – Sõnamärk FEMIFERAL – Varasema sõna‑ ja kujutismärgi feminatal omaniku vastulause
Apellatsioonkaebus – Väited – Üldkohtule esitatud faktilistele asjaoludele antud hinnangu kontroll Euroopa Kohtus – Välistamine, v.a tõendite moonutamise korral – Vaidluse faktilistele asjaoludele antud õigusliku hinnangu kontrollimine – Hõlmamine (ELTL artikkel 256; Euroopa Kohtu põhikiri, artikli 58 esimene lõik) (vt punktid 28 ja 29)
Ese
Apellatsioonkaebus Üldkohtu (kolmas koda) 22. mai 2012. aasta otsuse peale kohtuasjas T‑110/11: Asa
vs.
Siseturu Ühtlustamise Amet – Merck (FEMIFERAL), millega Üldkohus jättis põhjendamatuse tõttu rahuldamata sõnamärgi „FEMIFERAL” taotleja Asa sp. z o.o. hagi, millega paluti tühistada Siseturu Ühtlustamise Ameti esimese apellatsioonikoja 19. novembri 2010. aasta otsus R 0182/2010‑1, millega tühistati vastulausete osakonna otsus lükata tagasi siseriikliku sõnamärgi „Feminatal” ja sõnalist elementi „feminatal” sisaldava kujutismärgi kaupadele klassis 5 omaniku vastulause – Nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (kodifitseeritud versioon) (ELT L 78, lk 1) artikli 8 lõike 1 punkti b rikkumine.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja Asa sp. z o.o.‑lt.